**H O T Ă R Â R E A NR. 145**

**din 24 noiembrie 2016**

**privind aprobarea organigramei, statului de funcții și a numărului de posturi pentru Spitalul Municipal Dej**

**Consiliul local al Municipiului Dej,** întrunit în **ședința ordinară** din data de 24 noiembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.306 din data de 11 octombrie 2016, al Biroului Resurse Umane, Salarizare, Protecţia Muncii din cadrul Primăriei Municipiului Dej, prin care supune spre aprobare organigrama, statul de funcţii şi numărul de posturi pentru Spitalul Municipal Dej, proiect avizat favorabil în ședința de lucru a Comisiei juridice din data de 24 noiembrie 2016;

În conformitate cu prevederile:

 - art.16, lit. b), art.17 și art. 18, alin (1), lit. b) din Ordonanța de Urgență a Guvernului Nr. 162/2008, cu modificările şi completările ulterioare, coroborat cu Hotărârea Guvernului Nr. 529/2010 cu modificările şi completările ulterioare;

 - Ordinului Ministerului Sănătății Nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii Publice Nr. 1.778/2006 privind aprobarea normativelor de personal;

În temeiul art. 36, alin. (2) lit. a) şi alin. (3) lit. b), art. 45, alin. (1) și art. 115, lit. b) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** organigrama, statul de funcţii şi numărul de posturi pentru Spitalul Municipal Dej, conform Anexelor Nr. I şi Nr. II care fac parte integrantă din prezenta hotărâre.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Biroul Resurse Umane, Salarizare, Protecţia Muncii şi Spitalul Municipal Dej.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**